ስካይ ላይት ሆቴል ነገ ይመረቃል የኢትዮጵያ አየር መንገድ ከ60 ሚሊዮን የአሜሪካን ዶላር በላይ ወጪ ያስገነባው የስካይ ላይት ሆቴል በነገው እለት ተመርቆ ወደ ሥራ እንደሚገባ ተገለፀ የኢትዮጵያ አየር መንገድ እኤአ በ2025 በኣለምአቀፍ ደረጃ እጅግ ተወዳዳሪ አየር መንገድ ለማድረግ የሚያደርገውን ጥረት ለማሳካት መሰል የሆቴል ግንባታዎች ሚናቸው ከፍተኛ መሆኑን በአየር መንገዱ የመሰረተ ልማት ክፍል ሃላፊ አቶ አብርሃም ተስፋዬ ለዋልታ ተናግረዋል ስካይ ላይት ሆቴል ለሶስት አመታት ያህል የግንባታው ሥራ ሲከናወን የቆየ ሲሆን ሙሉ ለሙሉ አገልግሎት መሥጠት ሲጀምር የባለ 5 ኮከብ ደረጃን ያገኛል ተብሎ ይጠበቃል ሆቴሉ በመላው ኣለም የሚገኙ የኢትዮጵያ አየር መንገድ ትራንዚተሮችን ከማስተናገድ ረገድ ትልቁን ድርሻ እንደሚወጣ ተገልጿል ሆቴሉ በአጠቃላይ 373 የማረፊያ ክፍሎች አራት ደረጃቸውን የጠበቁ ሪስቶራንቶች የመዋኛ ገንዳ የአዳራሽ አገልግሎትና ሌሎችም ዘርፈ ብዙ የሆቴል አገልግሎቶችን በሟሟላት ሀገሪቱ በትኩረት እየሰራች የሚትገኘውን የቱሪዝም ኢንዱስትሪን ይበልጥ እንደሚያግዝም ታምኖበታል በነገው እለት ተመርቆ ወደ ሥራ የሚገባው ስካይ ላይት ሆቴል የቱሪዝም ኮንፌረንሱን በማገዝም የጎላ አስተዋፅኦ አለው ተብሏል ምንጭ ዋልታ